
Diamarsa mainta, Prome Minister | 
Evelyn Wever-Croes, hunto cu 
Minister Ursell Arends, Minister | 


di Aruba con e proyecto ta bayendo. 
Gobierno di su banda ta interesa pa 
mira con por yuda pa e proyecto bira 
realidad. Un proyecto cu ta consisti 
di algun fase. Prome, lo construi 
un terminal riba e tereno di refineria 
caminda cu lo bay procesa y traha e 
aspecto di e gas. Despues lo pone e 
tuberianan bou tera pa transporta e 
gas pa WEB. 


Prome Ministera expresa cu e proyecto 
aki pa Gobierno diArubata un prioridad. 
E momento cu transiciona riba LNG, 
pa un fase transitorio, e lo baha prijs 
di | combustibel | inmediatamente. 
Prijsnan di awa y coriente lo baha y 
tambe lo exporta parti di e LNG cu lo 
genera mas divisa y desaroyo economico pa nos pais. E parti 
di construccion lo crea tambe cupo di trabou pa nos propio 
hendenan y despues tambe trabou na e nivel tecnico cu nos 
hendenan ta bon ekipa pe. 


Eagle LNG a indica cu e trabounan ta bayendo segun 
planificacion y nan a haci nan peticionnan pa diferente permiso. 
Y nan ta calcula cu pa meimei di e айа aki tur permiso lo keda 
cla y den dos afia ful e proyecto mester ta finalisa tambe. Eagle 
LNG a duna di conoce cu nan ta cumpliendo cu e schedule y 
te hasta por ta nan keda cla mas tempran, cu lo conbuni Aruba 
tambe. di conoce. 

"E agencia di Nacionnan Uni a bin na un forma proactivo y 
constructivo pa yuda nos atende retonan" 


Representante di United Nations Development Program 
(UNDP), sefior Gerardo Noto ta na Aruba pa diferente Proyecto. 
Diamars 7 di februari, Prome Minister Evelyn Wever-Croes 
hunto cu Minister Glenbert Croes y profesionalnan, sefiora 
Jocelyne Croes, sefior Ton Royer y sefiora Ester Arensman a 
reuni cu ne pa elabora riba e plannan cu Aruba tin riba e tereno 
di energia y riba e transicion di energia di fuel pa energia mas 
limpi y tambe kico ta e plannan cu Gobierno ta ehecutando pa 
proteha Aruba y prepara Aruba pa cambio climatico pa loke ta 
trata nos infrastructura. UNDP ta yuda paisnan manera Aruba 
riba ambos tereno pa traha nos plannan y nos proyectonan y 
yuda nos yega na fondo pa esaki. 


Di parti di energia, Aruba tin un National Energy Policy cu ta e 
maneho y vision di Gobierno di Aruba y di henter Aruba cu ta 
indica unda pa cana pa nos por cumpli cu e tratadonan di Paris 
pa 2050 pero principlamente pa nos stop di uza tanto HFO cu 
ta e fuel cu ta causa asina hopi dafio na nos medio ambiente. 


E plannan aki ya ta den ehecucion pero UNDP por yuda nos 
acelera e implementacion di e plan aki y mira unda nos tin 
cu bay enfoca mas. Por ehempel e uzo di HFO na WEB pa 
genera coriente y awa cu ta hopi importante pero tambe nos 
sector di tranpsorte, nos busnan y autonan. Den cuadro aki, a 
papia di autonan electrico cu ta un alternativa y con por yega 
pa tin mas auto electrico na Aruba. 


Di otro banda, hunto cu DOW, a papia tambe di kico ta tur e 
plannan cu ta ehecutando pa mitiga e efectonan di cambio 
climatico. Nos careteranan di asfalt ta den hopi mal condicion, 
esaki parcialmente tin di haber cu no por a inverti debi na e 
pandemia pasobra mester a uza e placa pan salba bida di 
hende pero parcialmente tambe cu awa ta yobiendo mas 
frecuentemente na Aruba cu tin un impacto riba nos careteranan 


"Esaki ta e parti di e cambio climatico cu tin su efecto riba 
nos infrastructura. Hunto cu DOW, nos ta trahando un plan 
integral kico tur nos mester haci pa nos mehora e calidad 
di nos careteranan. Nos ta preparando nos plan y hunto cu 
UNDP nos lo busca financiamento pa esaki pa nos percura pa 
nos careteranan y edificionan, special edificio di Gobierno por 
cu tur e cambio climatico aki cu ta spera nos. 


E tabata un bon reunion y un biaha mas nos a mira cu e 
agencianan aki di Nacionnan Uni a bin na un forma proactivo y 
constructivo pa yuda nos pa atende cu tur e retonan cu nos ta 
atende cu ne", Prome Minister Evelyn Wever-Croes a expresa. 

Minister Maduro di Cultura ta informa: 


EDIFICIO MONUMENTAL DI MARIA CONVENT 
TA WORDO RESTAURA CU FONDO DI UNION 
EUROPEO PA HOSPEDA E FACULTAD DI 
SISSTEM DI UNIVERSIDAD DI ARUBA 


Awo cu lo restaura e monumento den su gloria, e lo por sigui conta su historia 


Na Universidad di Aruba a tuma luga e 'Groundbreaking 
Ceremony’ cu ta duna inicio na e restauracion di e monumento 
Maria Convent cu lo hospeda e facultad di Sustainable Island 
Solutions through Science, Technology and Mathematics 
(SISSTEM) di Universidad di Aruba. Esaki ta e di dos fase di e 
proyecto di SISSTEM cu ta wordo financia cu fondonan di Union 
Europeo hunto cu e yudansa di United Nations Development 
Program (UNDP). 


Minister Maduro a hiba palabra na e ocasion aki y a conta 
con na februari 2019, durante cu e tabata Minister di Finansa, 
Asuntonan Economico y Cultura, ela biaha mita mundo pa por 
a yega na un reunion di OCTA di Union Europeo na Tahiti, pa 
por a sigura cu Aruba por a haya e fondonan necesario di Union 
Europeo pa por institui un facultad di SISSTEM na Universidad 
di Aruba, y hunto cun'e sigura cu e monumento Maria Convent 
por wordo restaura pa hospeda e facultad nobo aki. Na afia 
2021 e facultad di SISSTEM a wordo introduci exitosamente 
na Universidad di Aruba den colaboracion cu Universidad di 
Leuven di Belgica. Awor, 4 afía despues, na 2023 ta toca turno 
pa 'groundbreaking' tuma luga pa e facultad di SISSTEM por 
haya su propio edificio cu lo ta e edificio di Maria Convent situa 
banda di e Pro-Cathedral San Francisco di Asis na Playa. 


Tur preparacion a wordo haci pa cuminsa cu e restauracion di 
Maria Convent cu ta un edificio monumental rico na historia. E 
edificio aki a ser construi na 1920 como convento pa e zusternan 
Dominicanessen di Voorschoten cu a muda di Hulanda pa bin 
biba na Aruba. Na afia 1946 e prome piedra pa e Kapel di 
e convento a wordo poni y den afianan 50 tabata tin mas o 
menos 23 zusters bibando den e convento aki. E convento 

a wordo cera den afianan 80 y a wordo pasa pa Gobierno di 
Aruba. Na afia 1995 a renoba e edificio y na afia 1996 Maria 
Convent a hospeda Departamento di Cultura y Departamento 
di Relacion Exterior. Tempo cu a renoba e Sala di Parlamento, 
e reunionnan di Parlamento a tuma luga den e Kapel di Maria 
Convent. Awo cu lo restaura e monumento den su gloria, esaki 
lo por sigui conta su historia y alabes yuda forma studiante cu 
e conocemento pa logra un desaroyo sostenibel di Aruba y pa 
mundo. 


Minister Maduro ta gradici Union Europeo, UNDP, Universidad 
di Leuven, Universidad di Aruba, Monumentenbureau, DEZHI 
y Albo Aruba NV, tur colega Ministernan pa haci e proyecto aki 
posibel. Masha danki pa kere den Aruba! 

Continuacion EDIFICIO MONUMENTAL DI MARIA CONVENT TA WORDO RESTAURA.... 

MINISTER XIOMARA MADURO TA FELICITA 
NOS MUCHANAN CU UN BUNITA PARADA DI 
CARNAVAL NA PLAYA 


Diadomingo e cayanan di Playa a yena cu e alegria di nos 
muchanan den e Parada di Mucha di Playa. Un parada cu a 
conta cu cuater grupo di Carnaval cu a sa di presenta bunita 
fantasia y creatividad. 


Minister Maduro a para na banda pa asina apoya e muchanan 
y a disfruta di mira con nos muchanan a goza sanamente di nan 
Carnaval. Masha danki na SMAC, tur grupo, banda, mayornan, 
KPA, DOW, SERLIMAR, IMSAN, EMS y tur voluntario cu a 
yuda pa asina nos muchanan por a biba nos cultura den e 
Parada di Mucha na Playa di Carnaval 69. 

POTRETNAN DI PARADA 
DI MUCHA NA PLAYA 

MINISTER 


Diamars den oranan di atardi Minister di Turismo y Salud 
Publico sr. Dangui Oduber conhuntamente cu colega Minister 
Arends, CEO di ATA y director di APA a haya un recorido riba 
un di e barco crucero di Carnival Cruise Lines. Esaki a sosode 
bou invitacion di e ehecutivonan di e linea crusero cu a bin 
Aruba specialmente pa duna e delegacion di Aruba un bista 
con nan ta maneha nan desperdicio abordo. 


Manera ta conoci Minister Oduber ta hiba un maneho dirigi 
riba un turismo sostenibel y duradero pero semper teniendo 
na cuenta cu nos medio ambiente. Esaki sigur ta algo cu tur e 
lineanan cruceronan ta na altura di dje. Pa es motibo a invita 
delegacion di Aruba pa demostra e delegacion di Aruba con 
nan maneho di desperdicio ta funciona. 


Nos turismo crucero ta sigui crese y айа 2023 ta mustra un айа 
hopi positivo caminda tin hopi calls confirma. No obstante nos 
turismo ta sigui crese Minister Oduber ta haya hopi importante 
pa nos cresemento economico bay semper na un manera 
sostenibel y conforme nos leynan cu ta proteha nos medio 
ambiente. 

Minister Dangui Oduber: 


Diamars atardi Minister di Turismo y Salud Publico, sr. 
Dangui Oduber, a duna un discurso na e inauguracion di nos 
Kwaliteitsinstituut. Esaki a sosode despues cu nos Prome 
Minister sra. Evelyne Wever-Croes tambe a duna su discurso 
e atardi aki den presencia di diferente stakeholders den e ramo 
di salubridad. 


E instituto aki ta sumamente importante pa e eficiencia y e 
efectividad di e calidad di cuido na Aruba. E instituto aki ta 
parti di e trayectoria di e "Landspakket Zorg”, conoci como 
F3. Manera ta conoci, desde mei di afía 2020 a haci diferente 
palabracionnan cu Gobierno di Hulanda riba e parti di cuido 
na Aruba. Esaki ta relaciona cu e fiansa cu Aruba a ricibi for di 
Hulanda durante pandemia. 


E meta di e instituto aki ta pa mehora e calidad di cuido na 
Aruba, pero tambe pa ofrece mas eficiencia y resultado pa 
tur ciudadano. E instituto aki ta un instituto na prome lugar, di 
control di calidad di cuido, pero tambe cu e meta pa mehora 
coordinacion, comunicacion y acuerdonan pa locual ta trata 
cuido medico. Ta importante pa enfatisa cu e esaki lo wordo 
hasi den cooperacion cu tur e paisnan den Reino, pa asina 
por tin igualdad y nivel di calidad den e sector di salubridad 
simultaneamente pa tur pais den Reino Hulandes. 


E instituto aki lo tin diferente obhetivo, entre otro e supervision 
di e mercadonan di salud como tambe cualkier desaroyo 
nobo. Tambe lo focus riba e regulacion di diferente tarifa y e 
resultadonan di e regulacionan aki. E instituto aki lo yuda guia e 
decisionan aki abase di diferente experto cu experiencia den e 
areanan aki. Un di e logronan mas importante ta e registracion 
di nos propio yui di tera como doctor di cas na Aruba via e 
AruBIG, cual tambe ta cay bou di e instituto aki. E mandatario 
a expresa esaki cu hopi orguyo. Segun e mandatario tur e 
islanan ta entusiasma pa traha y coopera cu Aruba, pa asina 
hunto nos por yega na protocolnan y calidad beneficioso pa 
nos comunidad. 


Aruba ta yegando na su meta pa tin un cuido mas eficiente, 
mas efectivo y naturalmente mucho mas sostenibel. Minister 
Dangui Oduber ta gradici tur stakeholder cu a hasi e logro aki 
possibel na Aruba, pero tambe na tur pais cu ta forma parti di 
Reino Hulandes. 


2023 aña DI 

Gabinete Weyer-croes V 


UNITED NATIONS STATISTICAL DIVISION TA 

NA ARUBA PA UN MISSION DEN CUADRO DI 

Comunidad di Aruba por a sigui den e diferente medionan 
di comunicacion cu Minister di Asuntonan Economico, 
Comunicacion y Desaroyo Sostenibel, mr. Geoffrey Wever, 


ta implementando e Sistema Nacional di Estadistica, conoci 
como e “NSS” (Nationaal Statistisch Systeem). 


E NSS lo brinda estadisticanan oficial di calidad halto cual ta na 
beneficio di un pueblo bon informa y cualta yuda profesionalnan 
den tur ramo eherce nan trabou y ta un elemento esencial den 
bon gobernacion. 


Minister Geoffrey Wever a ricibi sr. Gabriel Gamez di United 
Nations Statistical Division (UNSD) den cuadro di e mision di 
UNSD e siman aki na Aruba pa asisti Aruba den implementacion 
di NSS. Tambe tabata presente representantenan di CBS y 
NSS Commissie. 


UNSD ta tene combersacion cu diferente departamentonan di 
Gobierno y otro instancianan cu ta esencial como proveedor 
y usuario di datos y UNSD ta yuda Aruba tambe cu e parti 
legislativo di e NSS. Diaranson 8 februari 2022 tin un seminario 


IMPLEMENTACION DI NSS 

“Building up a Modern National Statistical System for Aruba — 


Addressing emerging data needs for monitoring sustainable 
development” pa diferente usuario y proveedor di datos. 


“E NSS ta juda nos traha riba un mihor futuro pa Aruba. E 
NSS ta tambe parti di e esfuersonan pa modernisa y fortifica e 
fundacion economico di nos pais y pa sigura un futuro prospero 
y sostenibel pa Aruba y su ciudadanonan”- Minister Wever a 
comenta. 

Minister Geoffrey Wever: 


UNITED NATIONS DEVELOPMENT PROGRAM 
YUDANDO CU RENOBACION DI MARIA CONVENT 
PA EXPANDE FACULTAD DI SISSTEM NA UVA 

DELEGATION OF 
THE EUROPEAN UNION 


Р А " mH 
Minister Geoffrey Wever a reuni cu Resident Representative 
a.i. di United Nations Development Programme (UNDP) den 
cuadro di proyecto SISSTEM di Universidad di Aruba. 


Minister Geoffrey Wever ta Territorial Authorizing Officer 
(TAO) di Aruba den cual Minister Wever tin e encargo y 
responsabilidad pa e administracion di proyectonan cu Union 
Europeo y proyectonan regional. Den cuadro di esaki Aruba ta 
den preparacion pa expande e Faculty of Sustainable Island 
Solutions through Science, Technology, Engineering and Math 
(SISSTEM) di Universidad di Aruba cu fondonan di Union 
Europeo atraves di e “11th European Development Fund". 


UNDP hunto cu Katholieke Universiteit Leuven tambe ta partner 


den e proyecto grandi aki den cual UNDP ta e organisacion 
responsabel pa maneha e expansion di e espacio fisico di e 
facultad di SISSTEM. 


Gobierno di Aruba ta contento cu e projecto di SISSTEM y un 
bes mas ta gradici e Comision di Union Europeo pa e fondonan 
ricibi pa realisa e projecto importante aki, cual lo tin un balor 
inmenso pa nos educacion avansa. 


Diversificacion economico ta rekeri pa nos adapta un sistema 
di "Economia di Conocemento" (Knowledge Economy) cual 
ta un di e sectornan prometedor den nos vision y maneho 
economico, segun e mandatario. Progreso di nos Universidad 
di Aruba ta hunga un rol cardinal den esaki. 


INFLACION DEN 2022 TABATA 5.5% 


E promedio anual (ultimo 24 luna) di e tasa di inflacion pa e 
periodonan di Januari 2021 te cu December 2021 y Januari 
2022 te cu December 2022 ta 5.596. 


Tur luna Oficina Central di Estadistica (CBS) ta publica e 
resultadonan principal di e Indice di Prijs di Consumo (CPI). 


Departamento di Asuntonan Economico, Comercio y Industria 
den su outlook oktober 2022- 2023 a proyecta un inflacion di 
5.696 pa 2022. Cifra publica pa CBS ta mustra un diferencia 
chikito di 0.196 entre proyeccion y realidad y ta demostra cu 
comunidad por tin e confianza den trabao di nos expertonan. 


E Canasta di consumo ta consisti di 408 producto y servicio. 
CBS riba un base continuo ta monitor y publica e cambio di 
prijsnan di e canasta di consumo. E publicacion ta uno detaya 
y ta duna un bista riba e desaroyo di prijsnan di diferente 


producto y bienes. 


Minister di Asuntonan Economico, Comunicacion y Desaroyo 
Sostenibel, mr. Geoffrey Wever, ta invita tur ciudadano pa 
bishita e website di CBS www.cbs.aw pa mas informacion. 

MINISTER 


DOW TA BAY INVENTARISA SCOLNAN DI 
DPS Y SKOA DEN CUADRO PA AHUSTA Y 
ACTUALISA E "NORMBEDRAG" 


Diamars atardi, den un esfera ameno, Minister 
Endy Croes a reuni cu director di DOW, sr. Marlon 
Croes y ekipo di DOW cu ta consisti di sra. Iris 
Giel, sr. Darrel Lue y sr. Patrick Keteldijk. Durante 
e reunion a trata e topico di “normbedrag”, unda 
cu Mandatario di Ensefiansa a pidi cooperacion di 
DOW pa por inventarisa e 20 scolnan cu ta resorta 
bou di Dienst Publieke Scholen (DPS) y 46 scolnan 
di SKOA, inicialmente y despues lo sigui pa e otro 
directivanan di scol. A traves di un “normbedrag” ta 
determina e “exploitatiekosten” cu un directiva di 
scol ta haya pa afia. Exploitatiekosten ta consisti 
di alrededor di shete (7) componente principal: 1. 
Mantencion y seguro di edificionan di scol, lokaal 
y tereno. 2. Mantencion di e edificionan di scol, 
lokaal y alabes ultilidad esta; awa y coriente. 3.Gastonan di 
mantencion di mueblenan di scol, materialnan di desaroyo 
y "hulpmiddel'. 4. Inversion den “ontwikkelingsmateriaal”, 
"hulpmiddel" y *schoolbehoefte" (lesmateriaal). 5. Gastonan 
administrativo. 6. Gastonan di comision di mayor. 7. 


Otro gastonan cu ta garantisa e bienestar di ensefiansa. A 
traves di e leynan di enseñansa esta: LV Kleuter (art 55a) -Basis 
(art 64a) y Voortgezet Onderwijs (art 76a) esaki ta wordo regla. 
Na unda cada (3) afía e mandatario encarga ta determina "stel 
vast', e suma di e exploitatiekosten. Na afia 2021 a logra trek 
recht un parti di esaki. Desde 2009 a ahusta y a stelvast e 
“normbedrag” cual a drenta na vigor desde afia 2010. Desde 
айа 2010 te айа 2021 nunca mas a atende cu esaki di acuerdo 
cu ley. Na айа 2021 a logra tuma un decision cual a wordo 
aproba den Parlamento pa trek esaki recht te cu айа 2018. 
Actualmente Minister Endy Croes ta trahando pa e corigi di 
acuerdo cu e ley cada (3) afia esta: 2018, 2019, 2020 y tambe 
2021, 2022 y 2023. Den cuadro pa determina esaki y "stel vast" 
e suma nobo. DOW tin un rol importante den esaki. Tin dos (2) 
criteria importante esta: grandura di e lokaal (ruimte) y tambe 
soort inrichting di e local. Alabes mester tene cuenta cu e tipo 


di lokaal cual ta wordo reparti entre shete (7) tipo di lokaal esta; 


“theorielokaal”, “practicumlokaal”, "technische werklokaal”, 
“computerlokaal”, gymzaal, *overdekte speelplaats" y “gesloten 
overdekte speelplaats". Den cuadro di esaki DOW lo tin un rol 
importante. Den un reunion recien a solicita na DOW pa inicia 
e proceso pa inventarisa e prome 66 scolnan y alabes agrega 
granduranan di bafionan di tur scolnan den e proyecto como 
cu esaki no ta ancra den ley pero lo tene cuenta si cu esaki na 
su debido forma. 


Meta final di e inventarisacion ta pa den e “voorjaar” 
presupuesto supletorio logra corigi, aloca y ahusta e 
“normbedrag” pa asina por yuda e directivanan di scol na 
un miho forma. Primordialmente, awor cu diferente scol ta 
bay over na "licenties". Minister Endy Croes a enfatisa cu e 
“normbedrag” mester cu wordo adapta y ahusta pa afianan; 
2018, 2019, 2020, 2021, 2022 y 2023. Minister di Ensefiansa 
ta procesando informacion actualisa a traves di inventario y un 
rapport final pa logra e obhetivo. Den prome siman di maart e 
ekipo di DOW ta presenta na Minister Endy Croes resultado 
preliminar di e inventarisacion aki. Ensefiansa ta keda e motor 
di nos pais y pesey inversion den enseñansa ta sumamente 
necesario. 

MINISTER ENDY CROES, SPORT FOR YOUTH 
FOUNDATION ARUBA Y SPORT FOR CHILDREN 
HULANDA A ELABORA RIBA MATERIALNAN 
DEPORTIVO CU TA PLANIFICA PA TRECE DI 
HULANDA PA SCOLNAN DI DPS 


Siman pasa, Minister Endy Croes a reuni cu Presidente di 
Sport for Youth Foundation Aruba, sr. Leo de Hertog y sr. Jan 
de Blij di Fabriek Janssen & Fritsen ta un partner di Sports for 
Children di Hulanda. Sport for Youth Foundation Aruba ta un 
organisacion cu ta trece diferente material deportivo segunda 
mano for di Hulanda pa Aruba. Sport for Youth Foundation 
Aruba ta traha hunto cu Sports for Children na Hulanda, cual 
ta haci entrega di e materialnan deportivo segunda mano aki 
completamente gratis. Unabes cu Sport for Youth Foundation 
Aruba ricibi e materialnan aki, ta haci entrega di esakinan na 
diferente scol na Aruba. 


Pues, durante e reunion sr. de Hertog a informa cu nan a bay 
bishita tur e scolnan di Dienst Publieke Scholen (DPS) na Aruba, 
pa registra e materialnan deportivo cu falta den gymzaal. Banda 
di esaki, ta pidi Minister Endy Croes un biaha mas cooperacion 
pa e container por yega Centro Libertador Betico Croes sin 
ningun problema. Ta trahando un rapport cu ta planifica pa 
entrega dentro di cuater (4) siman, unabes cu termina esaki 
Sport for Youth Foundation Aruba ta cuminsa prepara pa trece 


container completamente ekipa cu materialnan deportivo e 
afia aki. Di e forma aki Ministerio di Deporte ta contribui pa 
ekipa gymzaal di e scolnan na Aruba cu materialnan deportivo, 
pa asina e alumnonan por haya les di gymnatiek (gymles) na 
un forma mas eficiente. 


MINISTER ENDY CROES TA REUNI CU SALES 
MANAGER DI PBS ARUBA 


Recientemente, Minister Endy Croes a reuni cu 
Sales Manager di Productive Business Solutions 
(PBS) Aruba, sra. Daniela Osorio. PBS Aruba, 
cu pa varios айа nos a conoce bou di e nomber 
di Xerox, ta innovando nan sistema. Awendia, 
PBS Aruba ta un compania di informacion y 
tecnologia cu ta brinda su clientenan servicio 
di calidad. Durante e reunion a haci diferente 
pregunta tocante e vision cu gobierno tin pa 
loke ta trata digitalisacion. Sra. Osorio a haya 
un splicacion detaya di e vision cu tin pa 
digitalisacion na Aruba. 


Minister Endy Croes a indica cu digitalisacion 
ta un di e recomendacionnan di e Doorlichting 
Rapport y cu tin diferente proyecto di 
digitalisacion cu ta trahando riba dje. Proyecto di Data ta un 
di e proyectonan cu Ministerio di Ensefiansa ta trahando riba 
dje, cual ta pa compila e data di tur e scolnan di Aruba den un 


solo sistema y tambe ta trahando riba un otro proyecto cu ta pa 
capacita e docentenan di Aruba pa duna les completamente 
digitalisa. PBS Aruba a ricibi diferente informacion, pa asina 
nan por analisa den ki liña nan por sigui traha cu nan producto. 


2023 aña DI 

INTEGRACION Y ENERGIA PA APORTA NA E 
DIVERSIFICACION DI NOS ECONOMIA Y CREA 
CUPONAN NOBO DI TRABOU" 


"Lo bin cu industria energetico nobo y energia y tecnologia limpi" 


Minister di Energia Glenbert Croes despues di a reuni cu 
International Labor Organization (ILO), a elabora riba e futuro 
destino di pais Aruba. Minister Croes a splica cu Aruba, no 
obstante e tamafio ta keda demostra di ta un isla cu por riba su 
mes carga e responsabilidad, guia e destino, recupera e pais y 
finansas publico y percura pa un desaroyo positivo pa un y tur 
cu diversidad, resiliencia, resistencia pa no keda depende riba 
e industria turistico. 


Apesar cu diversificacion di Aruba su economia ta un topico 
cu tin e atencion di gobierno, proteccion di e industria turistico 


ta keda uno hopi importante. Turismo ta 
keda e motor pa bienestar, progreso y 
economia di Aruba. Ta importante pa e 
comunidad keda duna e mihor trato na nos 
bishitantenan pa asina Aruba keda como e 
"One Happy Island" manera hopi conoce 
internacionalmente. 


"Como Minister di Energia ta mi deber 
| pa aporta na e diversificacion di nos 
economia. Lo mi percura pa bin cu industria 
| energetico nobo y energia y technologia 
| limpi." Minister Croes a expresa. 


Actualmente, Aruba ta den e transicion 
pa sali di "fossil fuel" bayendo pa un 
] economia di "zero carbon" pa 2050. E ta 
| un proceso largo pero ya a cuminsa cu 
proyectonan manera LNG, introduccion 
di diferente industrianan energetico cu no 
ta bay uza "HFO" sino gas of hydrogeno 
riba e zona di refineria, ta bay bin cu e 
prome Aruba Hydrogen Valley den Caribe, 
y ta bay percura pa crea industrianan energetico cu lo contribui 
grandemente na e economia di Aruba.E meta pa cu esaki ta 
pa Aruba ta un "player" grandi den Caribe pa loke ta trata e 
suministro di energia. 


Minister Croes a indica di a reuni cu e representantenan di ILO 
pa e region caribense cu e ideanan aki den mente, Aruba cu 
su participacion como isla representante di Reino den ILO, tin 
e meta pa sigui siña di e e gran experticio di nan pa sigui yuda 
e comunidad di Aruba progresa. 

EMBAHADORA DI MERCA A BISHITA 


MINISTER THIJSEN 


Recientemente embahadora di Estados Unidos 
na Hulanda Razdan Duggal a haci un bishita 
oficial cerca Minister Plenipotenciario di Aruba 
mr. Ady Thijsen. Embahadora Duggal a wordo 
acompafia pa advisor politico di e embahada 
di Merca Byron Hartman. Esaki ta prome biaha 
cu un embahador Mericano ta haci un bishita 
na Arubahuis y tin un encuentro cu e Minister 
Plenipotenciario di Aruba. 


Minister Thijsen a ricibi embahadora Duggal 
pa despues a pasa pa su oficina pa hiba un 
combersacionnan riba temanan comun entre 
Estados Unidos y Aruba. Embahadora Duggal 
a cuminsa na bisa cu un di e razonnan pa su 
bishita cerca Minister Thijsen ta cu aki dos siman 
elo bishita Aruba. Un topico cu embahadora 
Duggal lo ta desea pa papia cu Aruba ta cu 
Merca ta preocupa riba e situacion di traficacion 
di hende via Aruba. Riba esaki minister Thijsen a 
bisa embahadora Duggal cu Aruba ta conciente 
di e problematico aki y ta tume hopi na serio. 
Pesey ta bon pa e embahadora papia na 
Aruba cu minister di Husticia Rocco Tjon y cu 
Jeannette Richardson-Baars cu ta encarga cu 
combatimento di trafico humano. A papia tambe 
riba e aspecto di seguridad. 


Tocante e situacion na Venezuela y un posibil 
acercamento diparti di Merca pa cu Venezuela. 
Embahador Duggal a confirma cu e posicion 
di Merca pa cu Venezuela y e gobierno di 
presidente Maduro no a cambia. 


Minister Thijsen di su banda a informa 
embahadora Duggal cu Aruba ta experencia 
un recuperacion economico di e pandemia. Cu 
turismo, special for di Merca, айа pasa casi a 
yega e nivel prome cu Covid. Aruba ta contento 
cu e confiansa di e turista Mericano den Aruba, 
pero na mesun momento Aruba ta buscando 
maneranan pa diversifica su economia. Esaki 
por ta reapertura di e refineria y tambe stimula e 
sector di agricultura. 


Finalmenteminister Thijsenagradiciembahadora 
Duggal pa e bishita y e combersacion ameno cu 
un biaha mas ta ehemplo di e bon relacion cu 
semper a existi entre Estados Unidos y Aruba. 


AN 
А Historia di nos pais 
a demostra con mas 
fuerte nos por ta, si nos Uni. 
Diferencia di opinion por t'ey, 
contal cu semper tin respet. 
Y irespecto e diferencia 
di opinion, ora ta trata 
di ARUBA, mas uni nos ta, 
mas fuerte ARUBA ta. 


Den 2023, Ban uni 
pa enfrenta e retonan hunto, 
y pa carga e exito hunto. 
Uni nos lo atende cu e 
retonan nobo pa crea 
solucion, oportunidad 
y un base solido 
pa progreso y felicidad 
pa un y tur den 
nos comunidad. 


UNION A 
DEMOSTRA CON 
MAS FUERTE NOS 
POR TA PA 
CARGA E EXITO 
DI NOS PAIS! 


— ANA DI UN {NN 


